ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
జర్మనీ
2006 ప్రపంచ కప్ వేడుకల నాటినుంచి జర్మనీ, జాతీయ హోదా భావన దేశంలోనూ బాహ్యంగాను మారిపోయింది. ప్రపంచవ్యాప్తంగా వార్షికంగా నేషన్ బ్రాండ్స్ ఇండెక్స్ అని పిలవబడే సర్వేలో, జర్మనీ ప్రాముఖ్యంగా పలుమార్లు ఈ ఆటలపోటీల తర్వాత ఉన్నత శ్రేణిని పొందింది. 20 విభిన్న దేశాల ప్రజలను దేశం ప్రతిష్ఠను సంస్కృతీ, రాజకీయాలు, ఎగుమతులు, ఆ దేశ ప్రజలు, పర్యాటకులను ఆకర్షించే శక్తి, వలసదారులు, పెట్టుబడులను పరిగణలోకి తీసుకొని మదింపు చేయామని కోరారు. 2008లో 50దేశాలలో జర్మనీని ప్రపంచం లోని అతివిలువైన దేశంగా పేర్కొన్నారు. బిబిసి కొరకు 21 దేశాలలో 13,575 మంది జవాబు మీద ఆధారపడి జరిగిన ప్రపంచవ్యాప్త ఎన్నికలో పరిశోధన చేసిన 16 దేశాలలో ముందంజ వేసి, 2009లో ప్రపంచంలో అత్యంత అనుకూల ప్రభావం చూపినదేశంగా జర్మనీ గుర్తించబడింది. అధికసంఖ్యాకంగా 61% దేశం మీద అనుకూల దృష్టితో ఉంటే, 15% ప్రతికూల దృష్టితో ఉన్నారు.